Program rozvoja bývania

Povinnosť vypracovať materiál s názvom „Program rozvoja bývania“ vyplýva obci na základe paragrafu 4 ods. 3 písmena j) zákona č. 369/1990 Zb. O obecnom zriadení. Pre spracovanie programu rozvoja bývania samosprávneho kraja platia ustanovenia odseku 1.

Na účely vypracovania programu rozvoja bývania vypracovalo Ministerstvo výstavby a regionálneho rozvoja SR Metodický pokyn č. 4/2006 z 19. mája 2006 o programe rozvoja bývania obce a samosprávneho kraja.

Program rozvoja bývania obce a program rozvoja bývania samosprávneho kraja môže byť integrálnou súčasťou programu hospodárskeho rozvoja a sociálneho rozvoja obce a programu hospodárskeho rozvoja a sociálneho rozvoja samosprávneho kraja.

Obstaraním programu rozvoja bývania sa vytvára predpoklad pre plánovitý rozvoj bývania v obci a v samosprávnom kraji.

Spracovanie programu rozvoja bývania obce a programu rozvoja bývania samosprávneho kraja zahŕňa:

- prípravu analytickej časti, ktorá obsahuje zhodnotenie súčasného stavu v oblasti bývania,

- bilancovanie potrieb rozvoja bývania a analýzu podmienok a možností pre rozvoj bývania,

- návrh programu rozvoja bývania a jeho prerokovanie,

- dopracovanie návrhu programu rozvoja bývania na základe výsledkov jeho prerokovania

- schválenie programu rozvoja bývania.

Ak je program rozvoja bývania súčasťou programu hospodárskeho rozvoja a sociálneho rozvoja obce alebo programu hospodárskeho rozvoja a sociálneho rozvoja samosprávneho kraja, jeho spracovanie bude vychádzať z postupov pre vypracovanie programu hospodárskeho rozvoja a sociálneho rozvoja a ustanovenia tohto metodického pokynu sa použijú primerane.

Podklady pre spracovanie programu rozvoja bývania

Program rozvoja bývania vychádza z platnej územnoplánovacej dokumentácie. Podklady pre spracovanie programu rozvoja bývania sú najmä

- štatistické údaje o stave a vývoji obyvateľstva a domácností, o stave a využívaní bytového fondu čerpané z výsledkov sčítania obyvateľov, domov a bytov,

- vybrané údaje z evidencie obyvateľov a bytov vedenej na mestských a obecných úradoch, údaje z registra obyvateľov Slovenskej republiky, údaje z katastra nehnuteľností,

- platná územnoplánovacia dokumentácia, PHSR obce, PHSR samosprávneho kraja, odvetvové koncepcie ústredných orgánov štátnej správy, koncepcie rozvoja jednotlivých oblastí života obce a samosprávneho kraja a iné programy týkajúce sa hospodárskeho, sociálneho alebo kultúrneho rozvoja obce a samosprávneho kraja.

Program rozvoja bývania spravidla obsahuje

I. Analytickú časť

- Analýza súčasnej úrovne bývania,

- Demografický vývoj a prognóza,

- Ekonomické podmienky rozvoja bývania,

- Bilancovanie potrieb rozvoja bývania,

- Zhodnotenie možností územia pre rozvojové zámery.

II. Programovú časť

- Rámcové ciele rozvoja bývania na obdobie 10 rokov, Program rozvoja bývania na 5 rokov.

Podrobnosti o obsahu programu rozvoja bývania obce ustanovuje príloha č. 1 Metodického pokynu. Obsah programu rozvoja bývania obce pre obce s počtom pod 2000 obyvateľov môže byť primerane skrátený na rozsah nevyhnutný pre spracovanie časti II.

Ak sa dohodnú dve obce alebo viac obcí s počtom obyvateľov menším ako 2000, môžu mať jeden spoločný program rozvoja bývania.

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: